સુપ્રિમ કોર્ટે દેશભરમાં લગ્ન બાદ દહેજ મારફતે થઈ રહેલા મહિલા અત્યાચાર અંગે લાલ આંખ કરી છે. તેમજ મહિલા સુરક્ષાને પ્રાધાન્ય આપીને હવે દહેનના કેસમાં આરોપીને તાત્કાલિક ધરપકડની મંજુરી આપી છે. જેના પગલે અત્યાર સુધી મહિલાના પતિને મળતું કાનૂની રક્ષણ દુર થયું છે. જેમાં સુપ્રીમ કોર્ટે અગાઉના પોતાના ચુકાદામાં મોટો ફેરફાર કરીને પતિની ધરપકડ માટેનો માર્ગ મોકળો કરી દીધો છે. સુપ્રીમ કોર્ટે આજે કહ્યું હતું કે, ફરિયાદોનો નિકાલ લાવવા માટે પરિવાર કલ્યાણ કમિટિની જરૃર નથી. મામલામાં આરોપીઓની તરત ધરપકડ પર મુકવામાં આવેલા પ્રતિબંધને ઉઠાવી લઇને સુપ્રીમ કોર્ટે કહ્યું છે કે સમાજમાં ભોગ બની રહેલી મહિલાની સુરક્ષા માટે આ પ્રકારના પગલા જરૂર છે.